Ντούα Λίπα

Πρώτα Χρόνια

Γεννήθηκε στις 22 Αυγούστου 1995 στο Λονδίνο από Αλβανούς μετανάστες (από το Κοσσυφοπέδιο) γονείς που λέγονται Ντουγκατζίν και Ανίσα Λίπα. Έχει δύο μικρότερα αδέλφια, την Ρίνα (2001) και τον Τζιν (2006). Φοίτησε στο σχολείο Sylvia Young Theatre με μερική απασχόληση, πριν μετακομίσει με την οικογένεια της στο Κόσοβο το 2008. Σε ηλικία 14 ετών, άρχισε να ανεβάζει στο YouTube διασκευές τραγουδιών της Pink και της  Νέλι Φουρτάντο, ενώ το 2010 επέστρεψε στο Λονδίνο με τη φιλοδοξία να γίνει τραγουδίστρια. Μάλιστα για να καλύπτει τα έξοδα της, δούλεψε αρχικά ως μοντέλο.

Καριέρα

2015-2017
Το 2015, η Ντούα Λίπα ξεκίνησε να εργάζεται για το ντεμπούτο άλμπουμ της σε συνεργασία με την Warner Music Group. Τον Αύγουστο του 2015 κυκλοφόρησε το πρώτο της single τραγούδι, "New Love" που παρήγαγε ο Emile Haynie και ο Andrew Wyatt, ενώ τον Οκτώβριο της ίδιας χρονιάς κυκλοφόρησε το δεύτερο single της, με όνομα "Be the One". Το "Be the One" έγινε γρήγορα επιτυχία σε όλη την Ευρώπη, φτάνοντας το νούμερο ένα σε Βέλγιο, Πολωνία και Σλοβακία, καθώς βρέθηκε και μέσα στα 10 κορυφαία τραγούδια σε περισσότερες από 11 ευρωπαϊκές περιοχές. Στην Αυστραλία και τη Νέα Ζηλανδία, το τραγούδι έγινε επίσης επιτυχία, φτάνοντας σε κρατικά charts στους αριθμούς 6 και 20 αντίστοιχα. Η πρώτη της περιοδεία στο Ηνωμένο Βασίλειο και στην Ευρώπη ξεκίνησε τον Ιανουάριο του 2016 και ολοκληρώθηκε τον Νοέμβριο του ίδιου έτους.
Στις 18 Φεβρουαρίου 2016, η Ντούα Λίπα κυκλοφόρησε το τρίτο της single "Last Dance", ακολουθούμενο από το "Hotter than Hell" στις 6 Μαΐου. Το "Hotter than Hell" έγινε παγκόσμια επιτυχία, ειδικά στο Ηνωμένο Βασίλειο. Στις 26 Αυγούστου του ίδιου έτους, κυκλοφόρησε το πέμπτο της single "Blow Your Mind (Mwah)", με αποτέλεσμα να πραγματοποιηθεί  η πρώτη της συμμετοχή στο αμερικανικό Billboard Hot 100, φτάνοντας τον αριθμό 72. Το "Blow Your Mind (Mwah)" προστέθηκε επίσης στο λίστα τραγουδιών του Billboard Dance Club και έφθασε στον αριθμό 23 στη λίστα Top 40 του Billboard Mainstream .
Τον Νοέμβριο του 2016, ο Sean Paul κυκλοφόρησε το "No Lie" με τη συμμετοχή της Ντούα Λίπα. Το τραγούδι έφθασε τον αριθμό 10 σε charts του Ηνωμένου Βασίλειου. Έναν μήνα αργότερα, κυκλοφόρησε από το περιοδικό The Fader, ένα ντοκιμαντέρ με όνομα See in Blue αφιερωμένο στην Ντούα Λίπα. Τον Ιανουάριο του 2017, η Ντούα Λίπα κυκλοφόρησε το single της "Scared To Be Lonely" σε συνεργασία με τον  Martin Garrix, φτάνοντας στο νούμερο 14 στο Ηνωμένο Βασίλειο. Η Ντούα Λίπα, εμφανίστηκε σε τηλεοπτικό κανάλι της Ινδονησίας και βραβεύτηκε ως Young and Promising International Artist στα SCTV Music Awards τον Μάιο του 2017.
Το πρώτο της εικονογραφημένο άλμπουμ κυκλοφόρησε στις 2 Ιουνίου 2017. Το έκτο της single "New Rules", που κυκλοφόρησε τον επόμενο μήνα, έγινε το νούμερο 1 τραγούδι της Ντούα Λίπα στο Ηνωμένο Βασίλειο και η πρώτη γυναίκα σόλο καλλιτέχνης όπου έφτασε στο νούμερο 1 στο Ηνωμένο Βασιλείο, μετά το "Hello" της Adele το 2015. Επιπλέον, το “New Rules” είναι μέχρι στιγμής το πιο επιτυχημένο single της, φτάνοντας τον αριθμό 2 στην Αυστραλία, τον αριθμό 6 στις ΗΠΑ και τον αριθμό 7 στον Καναδά. Τον Δεκέμβριο της ίδιας χρονιάς, η Ντούα Λίπα ονομάστηκε η γυναίκα καλλιτέχνης με τους περισσότερους ακροατές για το 2017 στο Ηνωμένο Βασίλειο από το Spotify.
2018-σήμερα
Τον Ιανουάριο του 2018, η Ντούα Λίπα έλαβε υποψηφιότητα σε πέντε κατηγορίες στα Brit Awards, τις περισσότερες υποψηφιότητες από οποιονδήποτε άλλο καλλιτέχνη εκείνου του έτους. Έχει βραβευτεί για το British Female Solo Artist, το British Breakthrough Act, για το MasterCard Βρετανικό άλμπουμ της χρονιάς (Dua Lipa), το Βρετανικό Single Of The Year ("New Rules") και το Βρετανικό Βίντεο της Χρονιάς ("New Rules"). Αυτή ήταν η πρώτη φορά που ένας καλλιτέχνης έλαβε πέντε υποψηφιότητες σε Βρετανικά Βραβεία. Τελικά κέρδισε μόνο δύο βραβεία,το British Female Solo Artist και το British Breakthrough Act. Τον Φεβρουάριο της ίδιας χρονιάς, κυκλοφόρησε σε συνεργασία με τον παραγωγό ηλεκτρονικής μουσικής Whethan, το τραγούδι “High”, soundtrack της ταινίας Fifty Shades Freed .
Στις 6 Απριλίου του 2018, η Ντούα Λίπα και ο Calvin Harris κυκλοφόρησαν το "One Kiss",  το οποίο έγινε το δεύτερο από τα πιο γνωστά τραγούδια της Ντούα Λίπα στα charts του Ηνωμένου Βασιλείου. Η Ντούα Λίπα παρείχε τα φωνητικά του τραγουδιού, ενώ υπήρξε επίσης και στιχουργός του. Στις 26 Μαΐου  του 2018, στο Κίεβο της Ουκρανίας, η Ντούα Λίπα τραγούδησε στην τελετή έναρξης  του Τελικού Τσάμπιονς Λιγκ. Τον Μάιο του 2018, η Ντούα Λίπα δήλωσε ότι το δεύτερο άλμπουμ της, το οποίο θα κυκλοφορήσει πιθανότατα το 2019 και ότι θα έχει επιρροές σε μεγάλο βαθμό από τον Prince και τους OutKast.